|  |
| --- |
| APSTIPRINĀTS Iepirkumu komisijas 13.08.2018. sēdē protokols Nr.1 |

# NOLIKUMS

**Atklātajam konkursam**

 “Sabiedrisko tualešu noma un videi draudzīga apkalpošana”

**identifikācijas Nr. RD DMV 2018/37**

1. **Vispārīgā informācija**

1.1. Rīgas pilsētas pašvaldība

Reģistrācijas Nr.: 90011524360

Juridiskā adrese: Rātslaukums 1, Rīga

RD iestāde: Mājokļu un vides departaments

RD iestādes adrese: Brīvības ielā 49/53, Rīgā, LV-1010

## Tālruņa Nr.67012453

## Faksa Nr.67012471

1.2. Kontaktpersonas:

1.2.1. Mājokļu un vides departamenta Finanšu un saimnieciskās pārvaldes Finanšu plānošanas un iepirkumu nodaļas Iepirkumu sektora vadītāja Karlīna Skalberga (tālrunis: 67012536, mobilais tālrunis: 25672491, e-pasta adrese: karlina.skalberga@riga.lv);

1.2.2. Mājokļu un vides departamenta Vides pārvaldes Vides objektu apsaimniekošanas nodaļas vadītājs Rihards Šenbergs (tālrunis: 67181244, mobilais tālrunis: 22023046, e-pasta adrese: rihards.senbergs@riga.lv).

1.3. Atklāta konkursa dokumentācijas pieejamība:

Atklāta konkursa dokumentāciju var saņemt Mājokļu un vides departamentā, Rīgā, Brīvības ielā 49/53, 5.stāvā, 503.kabinetā pirmdienās no 8:30-18:00, otrdienās, trešdienās un ceturtdienās no 8:30-17:00 un piektdienās no 8:30-16:00.

Iepirkuma dokumentācija elektroniskā veidā ir pieejama Mājokļu un vides departamenta mājas lapā: <http://mvd.riga.lv> sadaļā Iepirkumi un [www.eis.gov.lv](http://www.eis.gov.lv)[[1]](#footnote-1).

1.4. Atklāta konkursa identifikācijas Nr.: RD DMV 2018/37.

1.5. Iepirkumu procedūras izvēle un CPV kods:

Iepirkums tiek organizēts saskaņā ar Publisko iepirkumu likuma 8.panta pirmās daļas 1.punktu.

CPV kods: galvenais – 51800000-0; 50760000-0.

1.6. Nolikumā minētajai numerācijai un atsaucēm uz punktiem ir informatīvs raksturs, jebkura neprecizitāte vai nepareiza atsauce jāskata kopsakarībā ar Nolikuma tekstu un prasībām.

1. **Informācija par iepirkuma priekšmetu**

**2.1.** Iepirkuma priekšmets:

Sabiedrisko tualešu noma un videi draudzīga apkalpošana Rīgā, 11.novembra krastmalā krustojumā ar Poļu gāti un 11.novembra krastmalā krustojumā ar Bīskapa gāti.

**2.2.** Pretendentiem izsniedzamā iepirkuma dokumentācija:

Nolikums – 7 lapas;

Pielikumā:

1. pielikums Nr.1 – Tehniskā specifikācija - 5 lapas;
2. pielikums Nr.2. – Pieteikuma / finanšu piedāvājuma forma - 4 lapas;
3. pielikums Nr.3 - Apakšuzņēmēja apliecinājums – 1 lapa;
4. pielikums Nr.4 – Līguma projekts – 8 lapas.

**2.3.** Iepirkuma paredzamais apjoms:

Saskaņā ar tehnisko specifikāciju (Pielikums Nr.1).

**2.4.** Paredzamais līguma izpildes laiks:

3 (trīs) gadi no Līguma spēkā stāšanās brīža.

Līgums stājas spēkā ar 2018.gada 23.decembri

**2.5.** Līguma projekts:

Atklātā konkursa Līguma projekts ir pievienots nolikumam kā Pielikums Nr.4. Pirms Līguma noslēgšanas tajā ir iespējams veikt tikai nebūtiskus grozījumus.

1. **Informācija par piedāvājumu**

**3.1.** Piedāvājumu iesniegšanas termiņš:

Līdz 2018.gada 10.septembra pulksten 1000

**3.2.** Piedāvājumu iesniegšanas vieta:

Elektronisko iepirkumu sistēmas e-konkursu apakšsistēmā.

**3.3.** Piedāvājuma noformējuma prasības:

3.3.1. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas Pretendenta izvēles iespējas:

3.3.1.1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;

3.3.1.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);

3.3.1.3. elektroniski (PDF formas veidā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).

3.3.2. Sagatavojot piedāvājumu, Pretendents ievēro, ka:

3.3.2.1. Pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā.

3.3.2.2. Dokumentus Pretendents pēc saviem ieskatiem ir tiesīgs iesniegt elektroniskā formā, gan parakstot ar Elektronisko iepirkumu sistēmas piedāvāto elektronisko parakstu, gan parakstot ar drošu elektronisko parakstu.

3.3.3. piedāvājums jāsagatavo valsts valodā. Ja piedāvājumam ir pievienoti dokumenti citā valodā, tiem jāpievieno apstiprināts tulkojums latviešu valodā. Dokumentiem jāatbilst pievienotajam satura rādītājam un jābūt pretendenta apliecinātiem un apstiprinātiem ar uzņēmuma zīmoga nospiedumu un tos paraksta uzņēmuma vadītājs vai persona, kuru tam pilnvarojis uzņēmums (pievienojot pilnvaru).

3.3.4. Sagatavojot piedāvājumu ievērot: Dokumentu juridiskā spēka likumu, Ministru kabineta 28.09.2010. noteikumus Nr.916 „Dokumentu izstrādāšanas un noformēšanas kārtība” un Dokumentu legalizācijas likumu.

3.3.5. Iesniedzot piedāvājumu Pretendents pilnīgi akceptē visus nolikumā ietvertos nosacījumus un uzņemas pilnu atbildību par sniegtās informācijas patiesumu.

3.3.6. Pretendenti no saviem līdzekļiem sedz visas izmaksas, kas saistītas ar piedāvājumu sagatavošanu un iesniegšanu Pasūtītājam.

3.3.7. Visas piedāvātās cenas norāda *euro* (EUR) bez pievienotās vērtības nodokļa (PVN).

3.3.8. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai.

Ja piedāvājums saturēs kādu no šajā punktā minētajiem riskiem, tas netiks izskatīts.

3.3.9. Pretendents nedrīkst veikt izmaiņas Elektronisko iepirkumu sistēmas e-konkursu apakšsistēmā šā iepirkuma sadaļā publicēto veidlapu struktūrā, t.sk. dzēst vai pievienot rindas vai kolonnas.

1. **Iesniedzamā dokumentācija**

**4.1. Pretendentu atlases dokumenti** (ārvalstu komersantiem atbilstoši attiecīgās valsts normatīvo aktu prasībām):

* + 1. Pieteikuma / finanšu piedāvājuma forma (Pielikums Nr.2);
		2. Ja Pretendents darba izpildē balstās uz apakšuzņēmēju iespējām, Pretendents norāda visus tos apakšuzņēmējus, kuru sniegto pakalpojumu vērtība ir 10 procenti no kopējās iepirkuma līguma vērtības vai lielāka, un apakšuzņēmēju apakšuzņēmējus, un katram šādam apakšuzņēmējam izpildei nododamo līguma daļu, sniegtos pakalpojumus, klāt pievienojot apakšuzņēmēja apliecinājumu atbilstoši veidnei (Pielikums Nr.3).

|  |  |  |
| --- | --- | --- |
| Apakšuzņēmēja nosaukums | Kontakt- informācija | Veicamā darba daļa |
| Darba nosaukums – īss apakšuzņēmēju sniegto pakalpojumu apraksts | % no kopējās iepirkuma līguma līgumcenas |
|  |  |  |  |
|  |  |  |  |
|  |  |  |  |

* + 1. Pretendenta apliecinājums, ka pretendentam ir kvalificēts, t.i. apmācīts pielietot atbilstošas uzkopšanas darbu metodes un lietot uzkopjamajai virsmai paredzētos profesionālos uzkopšanas materiālus, ķīmiskos līdzekļus un aprīkojumu, apmācīts atkritumu apsaimniekošanas, kā arī veselības, drošības un vides aizsardzības jautājumos, telpu uzkopšanā iesaistītais personāls ar nepieciešamo pieredzi un pretendents nodrošinās šī personāla regulāru kvalifikācijas celšanu minētajos jautājumos.
		2. Pretendenta apliecinājums par to, ka Pretendents nodrošinās līguma izpildei nepieciešamos instrumentus, līdzekļus un tehnisko aprīkojumu.
		3. Pretendentam piedāvājumam jāpievieno mazgāšanas līdzekļu saraksts, kas tiks izmantoti podu, izlietņu, grīdas, sienu utt. tīrīšanai un dezinfekcijai, ka arī ķīmisko līdzekļu ražotāja informācijas un drošības lapas.
		4. Pretendents iesniedz kompetentas institūcijas izsniegtu izziņu par valdes / padomes sastāvu, kā arī pretendenta apliecinājumu, ka informācija ir aktuāla.
		5. Pieredzi pretendents apliecina ar informāciju būtiskākajiem sniegtajiem sabiedrisko tualešu nomu un apkalpošanas pakalpojumiem ne vairāk kā 3 *(trijos)* iepriekšējos gados, norādot pasūtītāju, izpildes vietu, laiku, apjomu naudas izteiksmē un kontaktpersonas vārdu, uzvārdu, tālruņa Nr.

Informācijai pievienojot vismaz **trīs atsauksmes** vai rekomendācijas (oriģinālus vai pretendenta apliecinātas kopijas) no trešajām personām par veiktajiem darbiem no tiešajiem pasūtītājiem. Atsauksmes vai rekomendācijas jāiesniedz par veiktajiem darbiem objektos, kas norādīti iepriekš minētajā informācijā par pieredzi.

Ar nosacījumu, ka vismaz viena atsauksme ir par sabiedrisko tualešu apkalpošanas pakalpojumiem un viena atsauksme par sabiedrisko tualešu nomas pakalpojumiem.

* + 1. Saskaņā ar Publisko iepirkumu likuma 49.pantu Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu un kandidātu atlases prasībām. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu un kandidātu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.

Eiropas vienotā iepirkuma procedūras dokumenta veidlapu paraugu nosaka Eiropas Komisijas 2016.gada 5.janvāra [Īstenošanas regula Nr.2016/7](http://eur-lex.europa.eu/legal-content/LV/TXT/PDF/?uri=CELEX:32016R0007&from=LV) *ar ko nosaka standarta veidlapu Eiropas vienotajam iepirkuma procedūras dokumentam (Dokuments attiecas uz EEZ)* (regulas 2.pielikums). **Regulas pielikumi pieejami** [*word* dokumenta](http://www.iub.gov.lv/sites/default/files/upload/1_LV_annexe_acte_autonome_part1_v4.doc) formātā Iepirkumu uzraudzības biroja tīmekļa vietnē, kā arī pasūtītājam I sadaļas aizpildīšanai [Eiropas Komisijas](https://ec.europa.eu/growth/tools-databases/espd) tīmekļa vietnē.

Pasūtītājam jebkurā iepirkuma procedūras stadijā ir tiesības prasīt, lai pretendents un pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu un pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.

**4.2.** Pretendentu izslēgšana un izvērtēšana:

4.2.1. Pasūtītājs izslēdz Pretendentu no dalības iepirkuma procedūrā saskaņā ar Publisko iepirkumu likuma 42.panta pirmo daļu;

4.2.2. Pretendentu izslēgšanas gadījumi tiks pārbaudīti [Publisko iepirkumu likuma](https://likumi.lv/ta/id/287760-publisko-iepirkumu-likums) [42.panta](https://likumi.lv/ta/id/287760-publisko-iepirkumu-likums#p42) noteiktajā kārtībā.

4.2.3. Izslēgšanas un izslēgšanas gadījumu pārbaudes nosacījumi ir attiecināmi arī uz pretendenta norādīto apakšuzņēmēju, kura sniegto pakalpojumu vērtība ir vismaz 10 procenti no kopējās publiska pakalpojuma līguma vērtības, kā arī uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām.

4.2.4. Pasūtītājs ir tiesīgs izslēgt Pretendentu no dalības iepirkumā saskaņā ar Publisko iepirkumu likuma 42.panta otro daļu, ja Pretendents (kā līgumslēdzēja puse vai līgumslēdzējas puses dalībnieks vai biedrs, ja līgumslēdzēja puse ir bijusi piegādātāju apvienība vai personālsabiedrība), nav pildījis ar Pasūtītāju (Rīgas domes Mājokļu un vides departamentu) noslēgtu iepirkuma līgumu vai vispārīgo vienošanos un tādēļ Pasūtītājs ir izmantojis iepirkuma līgumā vai vispārīgās vienošanās noteikumos paredzētās tiesības vienpusēji atkāpties no iepirkuma līguma vai vispārīgās vienošanās.

4.2.5.Pasūtītājs izslēdz Pretendentu no dalības iepirkuma procedūrā saskaņā ar Starptautisko un Latvijas Republikas nacionālo sankciju likuma 11.1 pantu.

1. **Tehniskais / finanšu piedāvājums:**
	1. Pretendenta piedāvāto sabiedrisko tualešu tehniskie parametri, dizains, klāt pievienojot sabiedrisko tualešu fotoattēlus un telpu izvietojuma plānus.
	2. Finanšu piedāvājums jāiesniedz saskaņā ar Pieteikuma / finanšu piedāvājuma formu (Pielikums Nr.2);
	3. Finanšu piedāvājumā iekļauj visas izmaksas, kas nepieciešamas pakalpojuma sniegšanai;
	4. Finanšu piedāvājumā izmaksas norāda euro (EUR).
2. **Informācijas apmaiņas nosacījumi**
	1. Kontaktpersonas iepirkuma laikā nodrošina informācijas apmaiņu starp Pasūtītāju un Pretendentiem;
	2. Ja Pretendents ir laikus pieprasījis papildu informāciju par iepirkuma dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, Pasūtītājs to sniedz piecu darba dienu laikā, bet ne vēlāk kā sešas dienas pirms piedāvājumu iesniegšanas termiņa beigām. Sagatavoto papildus informāciju ievieto Pasūtītāja mājas lapā <http://mvd.riga.lv> sadaļā Iepirkumi un Valsts reģionālās attīstības aģentūras Elektronisko iepirkumu sistēmā [www.eis.gov.lv](http://www.eis.gov.lv), kur ir pieejami iepirkuma dokumenti.
3. **Piedāvājumu atvēršanas kārtība:**
	1. Piedāvājumi tiks atvērti Rīgas domes Mājokļu un vides departamentā, Brīvības ielā 49/53, Rīgā, 9.stāva zālē 2018.gada 10.septembra pulksten 10:00. Pirms piedāvājumu atvēršanas klātesošajiem tiek paziņots iepirkuma komisijas sastāvs. Iesniegto piedāvājumu atvēršanas procesam var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā.
	2. Ja Pretendents piedāvājuma datu aizsardzībai izmantojis piedāvājuma šifrēšanu (saskaņā ar Nolikuma 3.3.1.3.apakšpunktu), Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai.
	3. Klātesošie pretendenti un to pilnvarotie pārstāvji reģistrējas sarakstā, kur norāda pretendenta nosaukumu un pārstāvja vārdu, uzvārdu.
	4. Komisija nolasa piedāvājumu iesniedzēju sarakstu, nosaucot iesniegšanas laiku.
	5. Pēc piedāvājumu iesniedzēju saraksta nolasīšanas komisija atver piedāvājumus to iesniegšanas secībā.
	6. Komisija nosauc pretendentu, piedāvātās pakalpojuma līgumcenas bez PVN.
	7. Piedāvājumu atvēršanas norise, kā arī visas nosauktās ziņas piedāvājuma atvēršanas sanāksmē tiks protokolētas.
	8. Kad visi piedāvājumi atvērti, piedāvājumu atvēršanas sanāksmi slēdz.
4. **Piedāvājumu pārbaudes un atlases kārtība**

Iepirkuma komisija (turpmāk tekstā- komisija) piedāvājumu pārbaudi un vērtēšanu veic šādā secībā:

* 1. Komisija pārbaudīs pretendentu piedāvājumu atbilstību piedāvājuma noformējuma prasībām. Nepilnīgi noformēti piedāvājumi var tikt novērtēti kā neatbilstoši un no turpmākas izvērtēšanas izslēgti.
	2. Komisija veiks pretendentu piedāvājumu atlasi, saskaņā ar nolikuma 4.1.punktā noteiktajām prasībām. Piedāvājumi, kuri nebūs sagatavoti atbilstoši visām iepirkuma dokumentācijā norādītajām prasībām var tikt novērtēti kā neatbilstoši un no turpmākas izvērtēšanas izslēgti.
	3. Komisija veiks pretendentu piedāvājumu pārbaudi, saskaņā ar nolikuma 5.punkta noteiktajām prasībām. Piedāvājumi, kuri nebūs sagatavoti atbilstoši visām iepirkuma dokumentācijā norādītajām prasībām var tikt novērtēti kā neatbilstoši un no turpmākas izvērtēšanas izslēgti.
	4. Komisija Pretendentu tehniskos **piedāvājumus iesniegs Rīgas pilsētas būvvaldē** atzinuma sniegšanai par to, vai pretendentu piedāvātās sabiedriskās tualetes drīkstēs uzstādīt norādītajā adresē. Negatīva atzinuma gadījumā pretendents no turpmākās izvērtēšanas tiks izslēgts.
	5. Pretendentu piedāvājumi, kuri sagatavoti atbilstoši piedāvājuma noformēšanas, pretendentu atlases dokumentu un tehniskā un finanšu piedāvājuma sagatavošanas prasībām, tiks vērtēti saskaņā ar iepirkumā noteikto piedāvājuma izvēles kritēriju un nolikuma 4.2.punktu.
	6. Iepirkumu komisija ir tiesīga Pretendentu kvalifikācijas atbilstības pārbaudi veikt tikai tiem Pretendentiem, kuriem būtu piešķiramas iepirkuma līguma slēgšanas tiesības.
	7. Pirms piedāvājumu izvēles komisija pārbauda, vai piedāvājumos nav aritmētiskas kļūdas (kļūdu labojumi tiek veikti, uzskatot, ka pareizi norādīta vienības cena), vai nav iesniegti nepamatoti lēti piedāvājumi.
1. **Piedāvājuma izvēles kritēriji**

9.1. Piedāvājuma izvēles kritērijs – saimnieciski visizdevīgākais piedāvājums.

9.2. Saimnieciski visizdevīgākais piedāvājums tiks noteikts pēc sekojošiem izvēles kritērijiem un to skaitliskām vērtībām (maksimālais iespējamais kopējais punktu skaits 100):

* 1.izmaksu grupa – Pretendenta piedāvātā cena par sabiedrisko tualešu nomas maksu mēnesī EUR, bez PVN (C1) – 80 punkti;
* 2.izmaksu grupa – Pretendenta piedāvātā cena par sabiedrisko tualešu apkalpošanu mēnesī EUR, bez PVN (C2) – 20 punkti;

9.3. Piedāvājumu novērtēšanas principi un aprēķina formulas:

9.3.1. katra piedāvājuma 1.izmaksu grupu (C1) vērtē pēc formulas:

C1 =80 x ZC1/PC1, kur

C1 – piedāvājuma 1.izmaksu grupas novērtējums punktos;

ZC1 – zemākā piedāvājuma 1.izmaksu grupas cena (EUR bez PVN),

PC1 – pretendenta piedāvātā 1.izmaksu grupas cena (EUR bez PVN),

9.3.2. katra piedāvājuma 2.izmaksu grupu (C2) vērtē pēc formulas:

C2 = 20 x ZC2/PC2, kur

C2 – piedāvājuma 2.izmaksu grupas novērtējums punktos;

ZC2 – zemākā piedāvājuma 2.izmaksu grupas cena (EUR bez PVN),

PC2 – pretendenta piedāvātā 2.izmaksu grupas cena (EUR bez PVN);

9.4. Kopējā piedāvājuma novērtējuma punktus (N) aprēķina pēc šādas formulas:

N = C1 + C2

9.5. Komisija par uzvarētāju atzīs Pretendentu, kura piedāvājums būs saimnieciski visizdevīgākais (lielākais kopējo punktu skaits).

**10. Uzvarētāja noteikšana**

10.1. Ja vairāku Pretendentu piedāvājumi būs ieguvuši vienādu punktu skaitu, tad Komisija šos piedāvājumus izvērtēs pēc piedāvātās cenas par 1.izmaksu grupu (Pretendenta piedāvātā cena par sabiedrisko tualešu nomu, kopējās izmaksas mēnesī EUR, bez PVN) un par uzvarētāju atzīs piedāvājumu ar zemāko cenu par 1. izmaksu grupu.

|  |  |
| --- | --- |
| Komisijas priekšsēdētājs | S.Ladigins |

Pielikums Nr.1

TEHNISKĀ SPECIFIKĀCIJA

**atklātam konkursam**

“Sabiedrisko tualešu noma un videi draudzīga apkalpošana”

**identifikācijas Nr. RD DMV 2018/37**

**I PRASĪBAS NOMĀJAMĀM SABIEDRISKAJĀM TUALETĒM 11.NOVEMBRA KRASTMALĀ KRUSTOJUMĀ AR POĻU GĀTI UN 11.NOVEMBRA KRASTMALĀ KRUSTOJUMĀ AR BĪSKAPA GĀTI**

Sabiedriskajām tualetēm jāatbilst Ministru kabineta 30.06.2015. noteikumiem Nr.331 „Noteikumi par Latvijas būvnormatīvu LBN 208-15 „Publiskas būves””.

**1.1. Vieta.** Tualetes paredzēts uzstādīt Rīgas pilsētas daļā uz zemes gabala:

- 11.novembra krastmalā krustojumā ar Poļu gāti, kadastra Nr.0100 002 8006. Sabiedriskās tualetes novietošanai paredzamais zemes gabala laukums ir **8,5m2**;

- 11.novembra krastmalā krustojumā ar Bīskapa gāti, kadastra nr.0100 007 2011. Sabiedriskās tualetes novietošanai paredzamais zemes gabala laukums ir **8,5m2**.

**1.2. Dizains**. Tualetes būves ārējam izskatam (dizainam) ir jānodrošina tās iekļaušanās Vecrīgas arhitektoniskajā vidē. Nakts stundās būvei jābūt ārēji apgaismotai, lai to var pamanīt. Iekšējam interjeram ir jābūt pēc iespējas vienkāršākam ar patīkama komforta iespaidu.

**1.3. Būvei izvirzītās prasības**.

**1.3.1. Plānojums.** Sabiedriskajā tualetē ir jābūt:

* + - 1 (vienai) kabīnei personām ar īpašām vajadzībām;
		- 1 (vienai) standarta kabīnei;
		- servisa telpai.

**1.3.2. Standarta kabīnes.**

* + - Iebūvējams nerūsējošā tērauda klozetpods komplektā ar sēdekli.
		- Iebūvējamā rokas un automātiskā skalojamā ūdens padeve klozetpodam.
		- Automātisks siltā gaisa roku žāvētājs no nerūsējošā tērauda, piestiprināts pie karkasa statnēm.
		- Šķidro ziepju dozators no nerūsējošā tērauda, piestiprināts pie karkasa statnēm.
		- Aizslēdzams tualetes papīra turētājs no nerūsējošā tērauda, piestiprināts pie karkasa statnēm.
		- Atkritumu tvertne no nerūsējošā tērauda, piestiprināts pie karkasa statnēm.
		- Spogulis izmēri 60x40 cm.
		- Iebūvējams iekšējais apgaismojums.

**1.3.3. Kabīne personām ar īpašām vajadzībām**.

* + - Nolaižami un stabili roku atbalsti, kas stiprinās pie karkasa pastiprinātas statnes.
		- Palielināta izmēra spogulis 60x60cm.
		- Divi drēbju un somu turētāji.
		- Iebūvējamā nerūsējošā tērauda izlietne, aprīkota ar pogu (ar taimeri) ūdens padevei. Nišas telpa zem izlietnes vienkāršotai piekļūšanai ratiņkrēslā.
		- Pārējais aprīkojums kā standarta kabīnei

**1.3.4. Aprīkojums.** Sabiedriskajā tualetei jābūt aprīkotai ar:

* + - Bezmaksas piekļuves sistēmu (ieeja notiek nospiežot pogu kura norāda vai kabīne aizņemta vai brīva, kas tiek apzīmēta ar krāsām zaļš (brīvs), sarkans (aizņemts), ar maksimālo atrašanās laiku kabīnē 25min,
		- skaņas signalizāciju ar laika limitu katrā kabīnē,
		- ūdeni roku mazgāšanai un siltā gaisa roku žāvētāju kabīnēs,
		- pašmazgājošo klozetpodu ,
		- elektrisko durvju atvēršanas mehānismu katrā kabīnē,
		- avārijas skaņu signālu, ugunsdrošības sensoriem katrā kabīnē.

**1.3.5. Elektroapgādes sistēma**. Elektroenerģijas sadales kārba ar automātisko drošinātāju un iezemētu elektriskās ķēdes avārijas pārtraucēju. Automātiski funkcionējoši laika slēdži un releji. Apgaismojums ar izturīgiem un ilgam darbības termiņam paredzētiem piederumiem ar nelielu elektrības patēriņu. Ārējais perimetra apgaismojums ar gaismas sensoru.

**1.3.6. Ūdensvada un kanalizācijas pieslēgums.** Pieslēgumam pilsētas kopējiem komunikāciju tīkliem jābūt paredzētam ar cauruļvadu diametru:

* + - ūdensvadam – Ø 32 mm,
		- kanalizācijai – Ø 110 mm.

1.3.7. Jābūt ekonomiskam ūdens patēriņam (roku mazgāšanas izlietnei jābūt ar ūdens patēriņa kontroles laika pogu, vai gaismas sensoru, kas regulē ūdens padevi ar laika limitu).

**1.3.8. Apsildīšana un ventilācija.** Gaisa apsildīšana jānodrošina ar piespiedu (mākslīgo) vēdināšanu ar padevi pa cauruļvadiem. Mehāniski visām telpām regulējamu ventilācijas ieplūdi un izplūdi un siltuma padevi.

**1.3.9. Servisa telpa.** Drošības nolūkā (īpaši pret vandalismu) slēgta telpa, kur nodrošina patērētās elektroenerģijas un ūdens mērītāju novietošanu, ūdens uzsildīšanu, apsildi un vēdināšanu, u.c. tualetes normālai funkcionēšanai nepieciešamo tehnisko aprīkojumu, kā arī nodrošina tualetes applūšanas novēršanu.

**1.3.10. Durvis.** Durvis un durvju rāmis izgatavots no īpaši izturīga materiāla.

**1.3.11. Grīda.** Grīdas segumam izmantotas flīzes vai plastikāta materiāls.

**1.3.12. Jumts.** Metāla.

**1.3.13. Griesti.** Publiskajā daļā griesti pildītie paneļi nosegti ar kompozīto laminātu.

**1.3.14. Sienas.** Sienu apdarei izmantojami materiāli, kuri nodrošinātu vienkāršu kopšanu un uzkrāsojumu notīrīšanu, kā arī vandalisma seku novēršanu. Ārsienu materiālam jānodrošina īpaša izturības noturība (sals, triecieni u.c).

**1.3.15. Antivandalisms.** Tualetes publiskai daļai ir jābūt ar īpaši augstu aizsardzību pret vandalisma aktiem un drošai lietošanā.

**1.3.16. Atbilstība.** Publiskai tualetei jāatbilst Latvijas Republikas normatīvo aktu prasībām.

**1.4. Funkcionēšana.** Tualetei jānodrošina nepārtraukts darbs 24 stundas diennaktī bez brīvdienām 365 dienas gadā visā līguma darbības laikā.

**1.5. Uzstādīšana.** Pretendents par saviem līdzekļiem 4 nedēļu laikā veic sabiedrisko tualešu uzstādīšanu un nodošanu ekspluatācijā Rīgas pilsētas būvvaldei.

**II PRASĪBAS SABIEDRISKO TUALEŠU APKALPOŠANAI**

**2.1. Sabiedrisko tualešu atrašanās vietas un uzkopjamā platība**

|  |  |  |  |  |
| --- | --- | --- | --- | --- |
| **Nr.p.k.** | **Tualetes adrese** | **Teritorijas kopējā platība, m2** | **Sabiedriskās tualetes apbūves laukums, m2 \*** | **Uzkopjamā platība kopā, m2** |
| **1** | **2** | **3** | **4** | **5=3-4** |
| 1. | Rīgā, 11.novembra krastmalā krustojumā ar Poļu gāti | 39.37 |  |  |
| 2. | Rīgā, 11.novembra krastmalā krustojumā ar Bīskapa gāti | 48.55 |  |  |

\* Atbilstoši pretendenta piedāvātajām sabiedriskajām tualetēm.

2.2. Sabiedrisko tualešu uzkopšanas biežums un darba laiks

2.2.1. Sanitārās apkopes darbus visās 1.punktā minētajās tualetēs nepieciešams veikt katru dienu no pirmdienas līdz svētdienai:

|  |  |  |
| --- | --- | --- |
| Nr.p.k. | Objekta adrese | Darba laiks |
| 1. | Rīgā, 11.novembra krastmalā krustojumā ar Poļu gāti | * no plkst. 07.10 līdz plkst. 08.50;
* no plkst. 14.00 līdz plkst. 15.00;
* no plkst. 18.00 līdz plkst. 19.05.
 |
| 2. | Rīgā, 11.novembra krastmalā krustojumā ar Bīskapa gāti | * no plkst. 09.00 līdz plkst. 10.30;
* no plkst. 15.10 līdz plkst. 16.10;
* no plkst. 19.15 līdz plkst. 20.30.
 |

**2.2.2. Valsts oficiālajās svētku dienās un masu pasākumu laikā** jā**nodrošina** apkopēja klātbūtne neskaitot pamatlaiku**: no plkst. 20.30 līdz plkst. 05:00.**

Par apkopēja klātbūtni masu pasākumu laikā Mājokļu un vides departamenta pārstāvis Pretendentu informēs vienu nedēļu pirms pasākuma.

2.3. Veicamo darbu apraksts un to izpildes biežums

| Nr.p.k. | Veicamie darbi | Darba izpildes periodiskums |
| --- | --- | --- |
| Katru dienu | 2 x nedēļā | Pēc nepieciešamības |
|  | Sanitāro telpu uzkopšana |  |  |  |
| 1. | Atkritumu grozu (no nerūsējošā tērauda) iztukšošana un dezinficēšana, atkritumu maisiņu nomaiņa. | X | DEZ | - |
| 2. | Atkritumu iznešana uz savākšanas vietu | X | - | - |
| 3. | Grīdas mitrā apkope un dezinficēšana | X | DEZ | - |
| 4. | Sanitārā aprīkojuma no nerūsējošā tērauda mitrā apkope un dezinficēšana: * podi,

 - izlietnes.  | X | DEZ | - |
| 5. | Spoguļu mitrā apkope | X | - | - |
| 6. | Sanitāri higiēniskā aprīkojuma tīrīšana (tualetes papīra un šķidro ziepju turētāji, roku žāvētāji – no nerūsējošā tērauda, bērna pārtinamais galds) | X | DEZ | - |
| 7. | Sanitāri higiēnisko materiālu pieejamības uzraudzība un papildināšana | X | - | - |
| 8. | Durvju tīrīšana | SM | - | SM |
| 9. | Sienu tīrīšana | X | - | SM |
|  |  |  |  |  |
|  | Teritorijas uzkopšana |  |  |  |
|  | Vasaras periodā\* |  |  |  |
| 1. | Manuāla gājēju celiņu slaucīšana | X | - | - |
| 2. | Gružu savākšana | X | - | - |
| 3. | Koku lapu un zaru savākšana un izvešana, t.sk. no ēku jumtiem | - | - | X |
| 4. | Ārējās fasādes tīrīšana | - | - | SM |
|  | Ziemas periodā\* |  |  |  |
| 5. | Manuālā gājēju celiņa slaucīšana un attīrīšana no sniega | X | - | - |
| 6. | Gružu savākšana | X | - | - |
| 7. | Slīdamības novēršana uz gājēju celiņiem  | - | - | X |
| 8. | Ārējās fasādes tīrīšana | - | - | SM |

Apzīmējumi: **X** – darbu veikšanas skaits, **M** – mitrā uzkopšana, **S** – sausā uzkopšana, **DEZ** – dezinfekcija.

**2.4. Pretendents pakalpojuma cenā iekļauj:**

* Darba inventāru;
* Darba formu;
* Individuālos aizsardzības līdzekļus;
* Profesionālos mazgāšanas līdzekļus;
* Atkritumu maisus;
* Atkritumu izvešanu;
* Ūdens un kanalizācijas izmaksas;
* Elektrības izmaksas;
* Tualetes papīru (2 kārtas ar perforētām loksnēm);
* Šķidrās ziepes (antibakteriālās ar aromātu);
* Darba algu;
* Sociālo nodokli.
* Par atkritumu izvešanu, ūdensapgādi, kanalizācijas apkalpošanu, elektrības pakalpojumiem, zemes un nekustamā īpašuma izdevumiem atbildību uzņemas Pretendents, noslēdzot attiecīgus līgumus ar pakalpojumu sniedzējiem, kā arī veic izdevumu apmaksu iekļaujot tos apkalpošanas izdevumos.

**III CITAS PRASĪBAS**

3.1. Pretendentam jāgarantē, ka pakalpojuma sniegšanā izmantotie tīrīšanas līdzekļi ir sertificēti un atbilst visām Latvijas Republikas normatīvo aktu prasībām, kā arī jāuzņemas pilna atbildība par līdzekļu, kurus izmantos līgumā paredzēto darbu veikšanai nosūtītie Pretendenta darbinieki, pareizu pielietojumu.

3.2. Tīrīšanas līdzekļiem jāatbilst šādām prasībām (atbilstoši Ministru kabineta 2017.gada 20.jūnija noteikumiem Nr.353 “Prasības zaļajam publiskajam iepirkumam un to piemērošanas kārtība”):

3.2.1. Ķīmiskās prasības:

Produkta etiķetē, drošības datu lapā un citās attiecīgās tehnisko datu lapās nav uzskaitīta neviena sastāvdaļa (viela), kas identificēta kā īpaši bīstama viela un iekļauta Eiropas Parlamenta un Padomes 2006. gada 18. decembra Regulas (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK 59. pantā paredzētajā sarakstā. Minētais vielu (kandidātvielu) saraksts pieejams Eiropas Ķimikāliju aģentūras tīmekļvietnē, Licencēšanai 3.2.2. Iepakojuma prasības:

Visi produkti ir ar precīziem norādījumiem par dozēšanu. Nedrīkst izmantot aerosola iepakojumu, kas satur propelentus. Produktiem iepakojumā ar dozatoru jābūt pārdošanā kā atkārtotai uzpildīšanai paredzētas sistēmas daļai.

3.3. **Pretendentam piedāvājumam jāpievieno ķīmisko līdzekļu ražotāja informācijas lapa, kā arī drošības lapa.**

3.4. Pretendentam jānodrošina, ka tā personāls ievēros visus Latvijas Republikas normatīvajos aktos noteiktos ugunsdrošības un darba drošības noteikumus.

3.5. Pretendentam jānodrošina līguma izpildei nepieciešamos instrumentus, līdzekļus un tehniskais aprīkojums.

# Pielikums Nr.2

# PIETEIKUMA / TEHNISKĀ / FINANŠU PIEDĀVĀJUMA FORMA

**Atklātajam konkursam**

“Sabiedrisko tualešu noma un videi draudzīga apkalpošana”

**identifikācijas Nr. RD DMV 2018/37**

* 1. **IESNIEDZA:**

|  |
| --- |
| Pretendenta nosaukums |
|  |

* 1. **KONTAKTPERSONA:**

### Vārds, uzvārds:

**Adrese:**

**Tālrunis / Fakss:**

**e- pasta adrese:**

* 1. **PIEDĀVĀJUMS:**

3.1. mūsu piedāvājums ir:

Tabula Nr. 1.1.

|  |  |  |
| --- | --- | --- |
| **Nr.p.k.** | **Sabiedriskā tualete** | **Sabiedriskās tualetes nomas maksa mēnesī, EUR bez PVN** |
| 1. | Rīgā, 11.novembra krastmalā krustojumā ar Poļu gāti |  |
| 2. | Rīgā, 11.novembra krastmalā krustojumā ar Bīskapa gāti |  |
| **Kopā:** |  |

**Sabiedrisko tualešu sanitārā apkalpošanas maksa mēnesī, EUR bez PVN**

Tabula Nr. 1.2.

| **Nr.p.k.** | **Pakalpojums** | **Platība m2**  | **Apkopēju skaits objektā (cilvēki)** | **Stundu skaits dienā** | **Kopējais stundu skaits mēnesī** | **Stundas likme, EUR/h** | **Darba izmaksas mēnesī, EUR** | **Sanitārhigēnisko materiālu un uzkopšanas līdzekļu izmaksas mēnesī, EUR** **(2.tabula)** | **Pamatlīdzekļu amortizācija, inventārs, mēnesī** | **Citas izmaksas mēnesī: administrācijas izmaksas u.tml., EUR** | **Kopējās izmaksas mēnesī, EUR** |
| --- | --- | --- | --- | --- | --- | --- | --- | --- | --- | --- | --- |
| **1** | **2** | **3** | **4** | **5** | **6** | **7** | **8 = 6\*7** | **9** | **10** | **11** | **12=8+9+10+11** |
| **1. Objekts: Rīga, 11.novembra krastmala krustojumā ar Poļu gāti** |
| 1.1. \* | Sanitāro telpu uzkopšana |  |  | 4 | 120 |  |  |  |  |  |  |
| 1.2. \*\* | Teritorijas uzkopšana |  |  | - |  |  |  |
| 1.3. \*\*\* | Sanitāro telpu uzkopšana valsts oficiālajās svētku dienās un masu pasākumu laikā | - |  | - | 4 |  |  | - | - |  |  |
|  | **1. KOPĀ:** |  |
|   |  |  |  |  |  |  |  |  |  |  |  |
| **2. Objekts: Rīga, 11.novembra krastmala krustojumā ar Bīskapa gāti** |
| 1.1. \* | Sanitāro telpu uzkopšana |  |  | 4 | 120 |  |  |  |  |  |  |
| 1.2. \*\* | Teritorijas uzkopšana |  |  | - |  |  |  |
| 1.3. \*\*\* | Sanitāro telpu uzkopšana valsts oficiālajās svētku dienās un masu pasākumu laikā | - |  | - | 4 |  |  | - | - |  |  |
|  | **2. KOPĀ:** |  |
| **PAVISAM KOPĀ:** |  |

\* 1.1. rindas 3.kolonnu jāaizpilda atbilstoši pretendenta piedāvātajām tualetēm saskaņā ar Tehniskās specifikācijas 2.1.punkta tabulas ailīti - Sabiedriskās tualetes apbūves laukums, m2;

\*\* 1.2. rindas 3.kolonnu jāaizpilda saskaņā ar Tehniskās specifikācijas 2.1.punkta tabulas ailīti - Uzkopjamā platība kopā, m2;

\*\*\* 1.3.rinda jāaizpilda par apkopēja klātbūtni no plkst. 20.30 līdz plkst. 05:00, uz abām tualetēm nepieciešama viena apkopēja klātbūtne.

**Informācijai:**

1. 1.1. un 1.2.rindā katrā objektā tiek norādītas 4 cilvēkstundas dienā (120 cilvēkstundas mēnesī), darba laikā ierēķinot pusi no ieplānotā laika ceļam starp abiem objektiem – 15 minūtes (30 min / 2 objekti). 1.3.rindā katrā objektā tiek norādītas 4 cilvēkstundas mēnesī.
2. 1.2.tabulā piedāvātā cena ietver visus ar pakalpojuma sniegšanu saistītos izdevumus (darbaspēks, materiāli, piegāde u.c.), ieskaitot transporta izdevumus, visa veida sakaru izmaksas un izmaksas, kas saistītas ar tehniskās dokumentācijas izstrādi, t.sk. kancelejas preču un materiālu izmaksas un pakalpojuma kvalitātes un garantijas nodrošinājumu. Piedāvājuma cenā ir iekļauti visi nodokļi un nodevas.
3. Cena jāaprēķina ar precizitāti 2 (divas) zīmes aiz komata.
4. Pasūtītājs var pieprasīt Pretendentam iesniegt detalizētāku cenas veidošanās mehānisma skaidrojumu.
5. Visām Pretendenta izmaksām, kas saistītas ar pakalpojuma sniegšanu jābūt iekļautām piedāvātajā cenā. Papildus izmaksas, kas nav iekļautas un norādītas piedāvātajā cenā, noslēdzot līgumu, netiks ņemtas vērā.

Tabula Nr.2.

**Sanitāri higiēniskie materiāli un uzkopšanas līdzekļi**

**Piezīme:** 1 – ja kādas pozīcijas 5. kolonnā norādītais vienas vienības/iepakojuma tilpums vai svars atšķiras no 4. kolonnā norādītā, jāveic pārrēķins atbilstoši 4. kolonnā norādītajam daudzumam; ja 5. kolonnā norādītais vienas vienības/iepakojuma tilpums vai svars neatšķiras no 4. kolonnā norādītā, jānorāda 6. kolonnā norādītā cena. Ja pretendenta piedāvājumā nav iekļautas preces, kuru vienas vienības/iepakojuma tilpums vai svars atšķiras no 4. kolonnā norādītā, 7. kolonna nav jāaizpilda.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Nr.p.k.** | **Apraksts** | **Piedāvātās preces nosaukums un īss apraksts** | **Vienas vienības/ iepakojuma tilpums, svars vai skaits** | **Pretendenta piedāvātās vienas vienības/ iepakojuma tilpums, svars vai skaits** | **Pretendenta piedāvātās vienas vienības/ iepakojuma cena, EUR bez PVN** | **Vienības cenas pārrēķins saskaņā ar 4.kolonnā norādīto daudzumu1** | **Paredzamais apjoms vienam mēnesim** | **Summa EUR bez PVN (6. \* 8. kolonna vai 7. \* 8. kolonna)** |
| **1** | **2** | **3** | **4** | **5** | **6** | **7** | **8** | **9** |
| **Objektiem: Rīgā, 11.novembra krastmalā krustojumā ar Poļu gāti un Rīgā, 11.novembra krastmalā krustojumā ar Bīskapa gāti.** |
| Sanitārhigēniskie materiāli |
| 1. | Tualetes papīrs turētājam, 2 kārtas, ar perforētām loksnēm, 100% celuloze. (Izmērs pēc tualetē uzstādītā papīra turētāja). |  | 1 rullis |  |  |  |  |  |
| 2. | Šķidrās antibakteriālās ziepes ar aromātu bez krāsas ziepju turētājam, nekairina ādu, ar normālu ādas pH līmeni. (Piedāvājumam jāpievieno ražotāja informācijas lapa, kā arī drošības lapa) |  | 1 litrs |  |  |  |  |  |
| **Kopā:** |  |
| Uzkopšanas līdzekļi |
| 3. | Atkritumu maisi rullī priekš atkritumu groziem (biezums 35 mikroni (+/- 5 mikroni), melni. |  | 1 atkritumu maiss |  |  |  |  |  |
| 4. | Profesionālie mazgāšanas līdzekļi (konkrēti jānorāda mazgāšanas līdzekļi, kas tiks izmantoti podu, izlietņu, grīdas, sienu utt. tīrīšanai un dezinfekcijai. Piedāvājumam jāpievieno ražotāja informācijas lapa, kā arī drošības lapa) |  |  1 litrs |  |  |  |  |  |
| **Kopā:** |  |

**\* Tabula jāiesniedz par katru objektu atsevišķi.**

3.2. Cenā ir iekļautas visas izmaksas, kas saistītas ar līguma izpildi;

3.3. Darbu veiksim bez avansa saņemšanas.

**4. INFORMĀCIJA PAR PRETENDENTU**:

Uzņēmuma nosaukums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tālrunis un fakss: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**E-pasts** **elektronisko dokumentu saņemšanai**: \_\_\_\_\_\_\_\_\_\_\_\_\_\_\_\_\_\_

Uzņēmums reģistrēts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vienotais reģistrācijas Nr.:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PVN maksātāja Nr.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bankas konta Nr.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banka:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bankas kods:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma vadītājs (vārds, uzvārds):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta atbilstība **mazā vai vidējā uzņēmuma** statusam[[2]](#footnote-2):

|  |
| --- |
|  |
|  |

atbilst

neatbilst

|  |  |  |
| --- | --- | --- |
| Amats, vārds, uzvārds: |  |  |
| z.v. | (paraksta vieta) |  |

Pielikums Nr.3

**APAKŠUZŅĒMĒJA APLIECINĀJUMS**

**Atklātajam konkursam**

“Sabiedrisko tualešu noma un videi draudzīga apkalpošana”

**identifikācijas Nr. RD DMV 2018/37**

**Pretendents\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Reģ. Nr.** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ar šo <Apakšuzņēmēja nosaukums, reģistrācijas numurs un adrese> apliecina, ka:

1. piekrīt piedalīties atklātajā konkursā “Sabiedrisko tualešu noma un videi draudzīga apkalpošana”, identifikācijas Nr. RD DMV 2018/37, kā <Pretendenta nosaukums, reģistrācijas numurs un adrese> (turpmāk –Pretendents) apakšuzņēmējs, gadījumā, ja Pretendentam tiks piešķirtas tiesības slēgt iepirkuma līgumu un iepirkuma līgums tiks noslēgts, kā arī
2. gadījumā, ja ar Pretendentu ir noslēgts iepirkuma līgums, apņemas veikt šādus darbus:

/īss darbu apraksts atbilstoši Apakšuzņēmējiem nododamo darbu sarakstā norādītajam /

1. un nodot pretendentam šādus resursus:

/ īss Pretendentam nododamo resursu (speciālistu un/vai tehniskā aprīkojuma) apraksts/.

|  |  |
| --- | --- |
| **Vārds, uzvārds** |  |
| **Amata nosaukums** |  |
| **Paraksts** |  |
| **Datums** |  |

Pielikums Nr.4

**LĪGUMA PROJEKTS**

**Atklātam konkursam**

**“Sabiedrisko tualešu noma un videi draudzīga apkalpošana”**

**identifikācijas Nr. RD DMV 2018/37**

**PUBLISKAIS PAKALPOJUMA LĪGUMS** **Nr. DMV-18- \_\_\_\_ -lī**

Par sabiedrisko tualešu nomu un videi draudzīga apkalpošanu

Rīgā 2018.gada \_\_\_\_.\_\_\_\_\_\_\_\_

**Rīgas domes Mājokļu un vides departaments,** turpmāk tekstā – **Pasūtītājs**, direktora Anatolija Aļeksejenko personā, kurš rīkojas saskaņā ar Rīgas domes 2011.gada 1.marta saistošo noteikumu Nr.114 “Rīgas pilsētas pašvaldības nolikums” 110.punktu un Rīgas domes 2011.gada 18.janvāra nolikumu Nr.92 „Rīgas domes Mājokļu un vides departamenta nolikums”, no vienas puses un

**\_\_\_\_\_\_\_\_\_\_\_\_\_\_\_\_\_\_\_\_\_\_\_**, turpmāk tekstā – **Pakalpojuma sniedzējs**, personā, kurš/a rīkojas uz statūtu pamata, no otras puses, bet abi kopā turpmāk tekstā – Puses, bet katrs atsevišķi – Puse, pamatojoties uz atklātā konkursa „Sabiedrisko tualešu noma un videi draudzīga sanitārā apkalpošana” (identifikācijas Nr. RD DMV 2018/37) rezultātiem un Pakalpojuma sniedzēja iesniegto piedāvājumu, noslēdz šādu līgumu:

1. **Līguma priekšmets**
	1. Pasūtītājs nomā, bet Pakalpojuma sniedzējs apņemas iznomāt 2 (divas) īslaicīgās lietošanas būves sabiedriskās tualetes, Rīgā, 11.novembra krastmalā krustojumā ar Poļu gāti, kadastra Nr.0100 002 8006. un 11.novembra krastmalā krustojumā ar Bīskapa gāti, kadastra Nr.0100 007 2011. (turpmāk tekstā – sabiedriskās tualetes), un Pakalpojuma sniedzējs veic videi draudzīgu Sabiedrisko tualešu apkalpošanu (turpmāk tekstā – Darbs), atbilstoši šī līguma noteikumiem.
	2. Šī līguma 1.1.punktā minētā sabiedrisko tualešu noma un Darbs izpildāms saskaņā ar:

**- 1.pielikumu** „Tehniskā specifikācija”;

**- 2.pielikumu** „Finanšu piedāvājums”;

kas ir šī līguma neatņemamas sastāvdaļas.

1. **Pušu tiesības un pienākumi**
	1. Pusēm savas šajā līgumā noteiktās tiesības jāizmanto un pienākumi jāpilda godprātīgi.
	2. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses šī līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
	3. **Pakalpojuma sniedzēja tiesības un pienākumi:**
		1. šī līguma ietvaros kvalitatīvi un savlaicīgi veikt visu Darbu ar saviem spēkiem, t.i. ar savām ierīcēm un videi draudzīgiem, kvalitatīviem materiāliem, izmantojot savas profesionālās iemaņas, ar tādu rūpību, kādu var sagaidīt no krietna un rūpīga uzņēmēja;
		2. ievērot visas normatīvajos aktos noteiktās prasības, kā attiecībā uz veicamo Darbu un sabiedrisko tualešu nomu, tā arī attiecībā uz ugunsdrošības un apkārtējās vides aizsardzības noteikumiem;
		3. veikt sabiedrisko tualešu nomu un Darbu saskaņā ar šī līguma noteikumiem un ievērot Latvijas Republikas likumu, Ministru kabineta noteikumu un citu normatīvo aktu, kas nosaka ar šo līgumu uzdotā Darba veikšanu saistītās prasības, kā arī Pasūtītāja ieteikumus un norādījumus attiecībā uz veicamo darbu un sabiedrisko tualešu nomu;
		4. pēc Pasūtītāja pieprasījuma sniegt informāciju par sabiedrisko tualešu nomas un Darba izpildes gaitu;
		5. ja Darba veikšanas gaitā tiek atklāts, ka izpildītais Darbs veikts nepieņemamā kvalitātē un/vai neatbilst Pasūtītāja prasībām, kas noteiktas ar šo līgumu, novērst norādītos trūkumus par saviem līdzekļiem un Pasūtītāja norādītājā termiņā;
		6. brīdināt Pasūtītāju pirms konkrēto darbu sākuma par šajā līgumā neparedzētiem apstākļiem, kas var ietekmēt sabiedrisko tualešu nomu un Darba izpildi, vienlaicīgi iesniedzot savus priekšlikumus situācijas risinājumam. Pasūtītājs vienpersoniski izlemj jautājumu par risinājumu šajā punktā paredzētajās situācijās;
		7. 5 (piecu) darba dienu laikā pēc šī līguma spēkā stāšanās dienas iesniegt Pasūtītājam līguma kopiju (kas apliecināta spēkā esošo normatīvo aktu noteiktā kārtība), kas noslēgta starp Pakalpojuma sniedzēju un atkritumu apsaimniekošanas uzņēmumu, ūdens un kanalizācijas pakalpojumu sniedzēju un elektrības pakalpojumu sniedzēju;
		8. visā šī līguma darbības laikā īpašumtiesības uz sabiedriskajām tualetēm saglabā Pakalpojuma sniedzējs. Pēc šī līguma termiņa beigām vai pirmstermiņa līguma laušanas gadījumā, Pakalpojuma sniedzējam ir pienākums nekavējoties, bet ne ilgāk, kā 2 (divas) kalendāro nedēļu laikā, demontēt sabiedriskās tualetes, kā arī pēc līguma izpildes par saviem finanšu līdzekļiem sakopt teritoriju, kura tika izmantota šajā līgumā paredzētā Darba veikšanai un sabiedrisko tualešu nomai.
	4. **Pasūtītāja tiesības un pienākumi:**
		1. Pasūtītājs pēc Darba pabeigšanas pieņem Darbu no Pakalpojuma sniedzēja šajā līgumā noteiktajā kārtībā;
		2. Pasūtītājam ir pienākums norēķināties ar Pakalpojuma sniedzēju par šajā līgumā kvalitatīvi izpildītu, saskaņotu un pieņemtu Darbu un sabiedrisko tualešu nomu;
		3. Pasūtītājam ir tiesības 5 (piecu) darba dienu laikā izteikt Pakalpojuma sniedzējam pretenzijas attiecībā uz Darba izpildi, iesniedzot Pakalpojuma sniedzējam pretenziju. Pretenzijā Pasūtītājs vai tā 8.1.punktā pilnvarotā persona:
			1. norāda Darbā konstatētos trūkumus;
			2. nosaka termiņu, kurā Pakalpojuma sniedzējam ir pienākums novērst trūkumus veicamajā Darbā par saviem finanšu līdzekļiem.
	5. Pasūtītājs ir tiesīgs kontrolēt šī līguma noteikumu izpildi.
	6. Pakalpojuma sniedzējam, saskaņā ar Ministru kabineta 2017.gada 20.jūnija noteikumu Nr.353 “Prasības zaļajam publiskajam iepirkumam un to piemērošanas kārtība” 1.pielikuma 5.7.punktu “ZPI prasības un kritēriji tīrīšanas pakalpojumiem”, ir pienākums:
		1. pēc pirmajiem sešiem šī līguma darbības mēnešiem Pakalpojuma sniedzējam rakstiski jāiesniedz Pasūtītājam pārskats, norādot izmantoto tīrīšanas līdzekļu nosaukumus un daudzumu. Attiecībā uz produktiem, kas nav minēti sākotnējā piedāvājumā, Pakalpojuma sniedzējs iesniedz vajadzīgos pierādījumus par atbilstību tehniskajām specifikācijām.
		2. visam Pakalpojuma sniedzēja tīrīšanas pakalpojumu sniegšanā nodarbinātajam personālam nodrošināt regulāru kvalifikācijas celšanu tādu darbu veikšanā, kas saistīti ar šī līguma priekšmetu. Kvalifikācijas celšanas pasākumiem jāaptver apmācības par tīrīšanas līdzekļiem, metodēm, aprīkojumu un izmantojamām ierīcēm, kā arī atkritumu apsaimniekošanas jautājumi un veselības, drošības un vides aizsardzības aspekti.
	7. Pasūtītājam ir tiesības pēc Pakalpojuma sniedzēja rakstiska pamatojuma iesniegšanas, kas iesniegts ne ātrāk, kā pēc 12 (divpadsmit) mēnešiem pēc šī līguma noslēgšanas, vienu reizi gadā, ievērojot inflācijas procesu atbilstoši Latvijas Republikas Centrālās statistikas pārvaldes fiksētajam patēriņa cenu pārmaiņu indeksam (inflācijas koeficientam) konkrētajā nozarē, veikt līgumcenas izmaiņas.
2. **Līguma summa un norēķinu kārtība**
	1. Kopējā atlīdzība **mēnesī** par šī līguma 1.1.punktā paredzēto:
		1. **Darbu** tiek noteikta kā līgumcena **– \_\_\_\_\_\_\_\_\_\_\_\_\_ EUR** (\_\_\_\_\_\_\_\_\_\_\_\_\_\_ *euro* un \_\_\_\_ cents) un PVN 21% - **\_\_\_\_\_\_\_\_\_\_\_\_\_ EUR** (\_\_\_\_\_\_\_\_\_\_\_\_\_\_ *euro* un \_\_\_\_ cents),**kopā (t.sk. PVN 21%) – \_\_\_\_\_\_\_\_\_\_\_\_\_ EUR** (\_\_\_\_\_\_\_\_\_\_\_\_\_\_ *euro* un \_\_\_\_ cents). Līgumcenā iekļautas visas izmaksas, kas saistītas ar šī līguma izpildi.
		2. Sabiedrisko tualešu nomu tiek noteikta kā līgumcena **– \_\_\_\_\_\_\_\_\_\_\_\_\_ EUR** (\_\_\_\_\_\_\_\_\_\_\_\_\_\_ *euro* un \_\_\_\_ cents) un PVN 21% - **\_\_\_\_\_\_\_\_\_\_\_\_\_ EUR** (\_\_\_\_\_\_\_\_\_\_\_\_\_\_ *euro* un \_\_\_\_ cents),**kopā (t.sk. PVN 21%) – \_\_\_\_\_\_\_\_\_\_\_\_\_ EUR** (\_\_\_\_\_\_\_\_\_\_\_\_\_\_ *euro* un \_\_\_\_ cents). Līgumcenā iekļautas visas izmaksas, kas saistītas ar šī līguma izpildi, t.sk., sabiedrisko tualešu uzstādīšana un demontāža.
	2. Darbu samaksas kārtība:
		1. Pakalpojuma sniedzējs atskaiti par iepriekšējā mēnesī faktiski paveiktajiem Darbiem un to apjomiem iesniedz Pasūtītāja pārstāvim (8.1.punkts), kurš 5 (piecu) darba dienu laikā to pārbauda un apliecina atskaites atbilstību faktiskajai situācijai sabiedriskajās tualetēs, tālāk nododot Pasūtītājam apstiprināšanai, apliecinājuma rezultātu iepriekš saskaņojot ar Pakalpojuma sniedzēju;
		2. Pakalpojuma sniedzējs, pamatojoties uz Pasūtītāja apstiprinātu atskaiti par iepriekšējā mēnesī faktiski paveiktajiem Darbiem un to apjomiem, sagatavo atbilstošu rēķinu un iesniedz to Pasūtītājam.
	3. Rēķina formāts un iesniegšanas kārtība:
		1. Pakalpojuma sniedzējs sagatavo grāmatvedības attaisnojuma dokumentus elektroniskā formātā (turpmāk - elektronisks rēķins), atbilstoši Rīgas pilsētas pašvaldības portālā [www.eriga.lv](http://www.eriga.lv), sadaļā „Rēķinu iesniegšana” norādītajai informācijai par elektroniskā rēķina formātu;
		2. Elektroniskos rēķinus apmaksai Pakalpojuma sniedzējs iesniedz Pasūtītājam, izvēloties vienu no sekojošiem rēķina piegādes kanāliem:
			1. izveido programmatūru datu apmaiņai starp Pakalpojuma sniedzēja norēķinu sistēmu un Rīgas pilsētas pašvaldības vienoto informācijas sistēmu;
			2. augšupielādē rēķinu failus portālā [www.eriga.lv](http://www.eriga.lv), atbilstoši portālā [www.eriga.lv](http://www.eriga.lv), sadaļā „Rēķinu iesniegšana” norādītajai informācijai par elektroniskā rēķina formātu;
			3. izmanto Web formas portālā [www.eriga.lv](http://www.eriga.lv), sadaļā „Rēķinu iesniegšana” manuālai rēķinu ievadei.
		3. Šajā līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
		4. Elektroniskā rēķina apmaksas termiņš ir 20 (divdesmit) kalendāro dienu laikā no dienas, kad Pakalpojuma sniedzējs iesniedzis Pasūtītājam elektronisku rēķinu, atbilstoši portālā [www.eriga.lv](http://www.eriga.lv), sadaļā „Rēķinu iesniegšana” norādītajai informācijai par elektroniskā rēķina formātu;
		5. Elektroniskā rēķina apmaksas termiņu skaita no dienas, kad Pakalpojuma sniedzējs, atbilstoši pašvaldības portālā [www.eriga.lv](http://www.eriga.lv), sadaļā „Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītājam elektronisku rēķinu, ar nosacījumu, ka Pakalpojuma sniedzējs ir iesniedzis pareizi, atbilstoši šī līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai;
		6. Pakalpojuma sniedzējam ir pienākums pašvaldības portālā [www.eriga.lv](http://www.eriga.lv) sekot līdzi iesniegtā elektroniskā rēķina apstrādes statusam;
		7. Ja Pakalpojuma sniedzējs ir iesniedzis nepareizi aizpildītu un/vai šajā līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Pakalpojuma sniedzējam ir pienākums iesniegt atkārtoti pareizi un šī līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Pakalpojuma sniedzējs ir iesniedzis atkārtoto elektronisko rēķinu.
	4. Samaksu par izpildītajiem Darbiem un Sabiedrisko tualešu nomu izdara, pārskaitot naudas līdzekļus Pakalpojuma sniedzēja bankas norēķinu kontā. Pierādījums attiecīgu norēķinu (samaksas) veikšanai, saskaņā ar šo līgumu, ir maksājuma uzdevums ar bankas atzīmi par atbilstošas naudas summas pārskaitīšanu uz Pakalpojuma sniedzēja bankas kontu;
	5. Nekvalitatīvi veikts Darbs netiek apmaksāts/a, un trūkumi Darbā, kas var tikt atklāti arī pēc Darba izpildes, kā arī zaudējumi, kas radušies Pasūtītājam vai trešajai personai Pakalpojuma sniedzēja tā darbinieku un/vai šī līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā, Pakalpojuma sniedzējam jānovērš vai jāatlīdzina ne vēlāk kā 15 (piecpadsmit) kalendāro dienu laikā no trūkumu konstatēšanas brīža par saviem finanšu līdzekļiem, un šo līdzekļu piedziņu Pakalpojuma sniedzējs nevar vērst pret Pasūtītāju.
	6. Šī līguma 2.3.5., 2.3.7.apakšpunkta, 2.6. un 3.5.punkta, un 3.3.4.apakšpunktā noteiktā termiņa neievērošana tiek kompensēta ar līgumsodu no vainīgās Puses 0,1 % apmērā no neatmaksātā rēķina kopējās līgumcenas par katru nokavēto dienu, bet ne vairāk kā 10 % no kopējās mēneša līgumcenas.
	7. Līgumsoda samaksa neatbrīvo no pienākuma pienācīgi izpildīt saistību.
	8. Ja saskaņā ar normatīvajiem aktiem tiek no jauna ieviesti, palielināti vai samazināta nodokļu likme, tad maksas apmērs tiek koriģēts sākot ar dienu, kāda noteikta attiecīgajos normatīvajos aktos.
3. **Līguma izpildes termiņš, grozījumi un tā pārtraukšanas kārtība**
	1. **Šis līgums stājas spēkā 2018.gada 23.decembrī un ir spēkā līdz 2021.gada 22.decembrim (ieskaitot).**
	2. Šī līguma termiņa beigas neietekmē Pušu atbildības pienākumu, proti, atbildība par šī līguma pārkāpumiem var iestāties arī pēc šī līguma darbības beigām.
	3. Vienpusēja atkāpšanās no šī līguma nav pieļaujama, izņemot šajā līgumā un Latvijas Republikas spēkā esošos normatīvajos aktos noteiktā kārtībā.
	4. Pasūtītājs ir tiesīgs vienpusīgi lauzt šo līgumu pirms termiņa, rakstiski brīdinot otro Pusi vismaz 20 (divdesmit) kalendārās dienas iepriekš, ja Pakalpojuma sniedzējs:
		1. atkārtoti un/vai nepamatoti nepilda savus šajā līgumā noteiktos pienākumus;
		2. ir nodevis savu tiešo funkciju veikšanu ar Pasūtītāju nesaskaņotam apakšuzņēmējam;
		3. veic Darbu neatbilstoši norādītajam Darba uzdevumam, kas neatbilst piedāvājumam vai šī līguma noteikumiem;
		4. normatīvajos aktos noteiktajā kārtībā ir atzīts par maksātnespējīgu vai pieņemts lēmums par Pakalpojuma sniedzēja likvidāciju;
	5. Pasūtītājs ir tiesīgs vienpusīgi lauzt šo līgumu pirms termiņa, rakstiski brīdinot otro Pusi vismaz 2 (divas) kalendārās dienas iepriekš, ja Pakalpojuma sniedzējs:
		1. neievēro šī līguma 1.pielikuma „Tehniskā specifikācija” 2.1. un 2.2.punktā noteikto sanitārās apkopes darba laikus un nenodrošina apkopēja klātbūtni norādītajā darba laikā;
		2. neveic Sabiedrisko tualešu uzkopšanu 3 (trīs) kalendārās dienas pēc kārtas un/vai Sabiedriskās tualetes tehnisku iemeslu vai citu iemeslu dēļ nestrādā 3 (trīs) kalendārās dienas pēc kārtas, par ko Puses ir sastādījušas aktus;
		3. nevar izpildīt šo līgumu tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1panta trešā daļa).
	6. Pakalpojuma sniedzējs ir tiesīgs vienpusīgi lauzt šo līgumu pirms termiņa, rakstiski brīdinot otro Pusi vismaz 20 (divdesmit) kalendārās dienas iepriekš, ja Pasūtītājs:
		1. nav veicis samaksu par padarīto Darbu 2 (divus) kalendāros mēnešus pēc kārtas;
		2. atkārtoti un/vai nepamatoti nepilda savus šajā līgumā noteiktos pienākumus.
	7. Puses neatlīdzina otrai Puse zaudējumus, kas radušies, kādai no Pusēm, izmantojot savas šī līguma 4.4., 4.5. un 4.6.punktā noteiktās tiesības.
	8. Šo līgumu var papildināt, grozīt vai pārtraukt, Pasūtītājam un Pakalpojuma sniedzējam savstarpēji vienojoties, ievērojot Publisko iepirkumu likuma 61.panta noteikumus.
	9. Jebkurus šī līguma grozījumus vai papildinājumus Puses noformē rakstveidā, un tie kļūst par šī līguma neatņemamām sastāvdaļām.
	10. Šī līguma grozījumi ir pieļaujami, ja tie nemaina šī līguma vispārējo raksturu (veidu un iepirkuma procedūras dokumentos noteikto mērķi) un atbilst vienam no šādiem gadījumiem:
		1. grozījumi ir nebūtiski;
		2. grozījumi ir būtiski un tiek izdarīti tikai šī līguma 4.11.punktā minētajos gadījumos;
		3. grozījumi tiek izdarīti šī līguma 4.12.punktā minētajā gadījumā neatkarīgi no tā, vai tie ir būtiski vai nebūtiski.
	11. Šī līguma grozījumi ir būtiski jebkurā no šādiem gadījumiem:
		1. grozītie šī līguma noteikumi, ja tie būtu bijuši paredzēti atklātā konkursa (iepirkuma identifikācijas numurs RD DMV 2018/37) dokumentos, pieļautu atšķirīgu piedāvājumu iesniegšanu vai citu pretendentu dalību vai izvēli iepirkuma procedūrā;
		2. ekonomiskais līdzsvars (piemēram, risku sadalījums un tos kompensējošie līdzekļi), ko paredz šis līgums, tiek mainīts atklātā konkursa (iepirkuma identifikācijas numurs RD DMV 2018/37) uzvarētāja – Pakalpojuma sniedzēja interesēs;
		3. Šī līguma priekšmetā ietver pakalpojumus, ko neparedz sākotnēji noslēgtais pakalpojuma līgums (šis līgums);
		4. Pakalpojuma sniedzēju aizstāj ar citu pakalpojuma sniedzēju.
	12. Būtiski šī līguma grozījumi ir pieļaujami šādos gadījumos:
		1. atklātā konkursa (iepirkuma identifikācijas numurs RD DMV 2018/37) dokumenti un šis līgums skaidri un nepārprotami paredz grozījumu iespēju, nosacījumus, ar kādiem grozījumi ir pieļaujami, grozījumu apjomu un būtību. Šādi noteikumi par grozījumiem var attiekties uz līgumcenas pārskatīšanu, izvēles iespēju izmantošanu, kā arī uz citiem šī līguma izpildes aspektiem;
		2. Pasūtītājam ir nepieciešami papildu pakalpojumi, kas nebija iekļauti sākotnējā iepirkumā, un Pakalpojuma sniedzēja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā iegādāto aprīkojumu, pakalpojumiem, vai piegādātāja maiņa radītu ievērojamas grūtības;
		3. Šī līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt;
		4. Pakalpojuma sniedzēju aizstāj ar citu Pakalpojuma sniedzēju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis Pakalpojuma sniedzējs atbilst paziņojumā par līgumu vai atklātā konkursa (iepirkuma identifikācijas numurs RD DMV 2018/37) dokumentos noteiktajām kvalifikācijas prasībām, un uz to neattiecas Publisko iepirkumu likuma 42. panta pirmajā daļā paredzētie izslēgšanas noteikumi, kā arī tie Publisko iepirkumu likuma 42. panta otrajā daļā paredzētie izslēgšanas noteikumi, kurus Pasūtītājs sākotnēji ietvēris paziņojumā par līgumu vai atklātā konkursa (iepirkuma identifikācijas numurs RD DMV 2018/37) dokumentos.
		5. Šī līguma grozījumi ir pieļaujami, ja šī līguma grozījumu vērtība, ko noteic kā visu secīgi veikto grozījumu naudas vērtību summu (neņemot vērā to grozījumu vērtību, kuri izdarīti saskaņā ar šī līguma 4.10., 4.11. un 4.12. punktu), vienlaikus nesasniedz 10 % (desmit procentus) no sākotnējās šī līguma summas.
	13. Puses var veikt būtiskus šī līguma grozījumus, kuru veikšana ir pieļaujama saskaņā ar Publisko iepirkumu likuma 61.pantu, ja šī līguma izpildes gaitā radusies un iepriekš objektīvi neparedzama nepieciešamība:
		1. izslēgt Darbus, kas sākotnēji tika iekļauti tehniskajā specifikācijā, bet kuru apjoms ir samazinājies, piemēram, nepilnību dēļ tehniskajā specifikācijā;
		2. iekļaut Darbus, tajā skaitā tādus, kas jau sākotnēji tika iekļauti tehniskajā specifikācijā, bet kuru apjoms ir palielinājies, piemēram, nepilnību dēļ tehniskajā specifikācijā. Šādu Darbu izmaksas var tik segtas papildus šī līguma pamatsummai, neveicot jaunu iepirkumu;
	14. Puses nekavējoties, bet ne vēlāk kā 3 (trīs) darba dienu laikā no šādu apstākļu konstatēšanas dienas, informē viens otru, ja:
		1. starp šī līguma dokumentiem ir pretrunas;
		2. šī līguma dokumentos sniegtie dati atšķiras no reālajiem apstākļiem;
		3. šī līguma dokumenti ir nepilnīgi vai kļūdaini;
		4. ir mainījušies šī līguma izpildei nozīmīgi apstākļi vai radušies jauni.
	15. Puses 5 (piecu) darba dienu laikā rakstveidā informē viens otru par apstākļiem (izmaiņām), kuri var ietekmēt šī līguma būtiskos noteikumus. Ja Pakalpojuma sniedzējs 14 (četrpadsmit) kalendāra dienu laikā no dienas, kad viņam ir kļuvuši zināmi apstākļi, kas ļauj prasīt šī līguma izpildes pagarinājumu vai papildus samaksu, nav iesniedzis Pasūtītājam motivētu pamatojumu, Pakalpojuma sniedzējs zaudē tiesības uz termiņa pagarinājumu vai papildu samaksu.
4. **Personāla un apakšuzņēmēju nomaiņa**
	1. Pakalpojuma sniedzējs nav tiesīgs bez saskaņošanas ar Pasūtītāju veikt atklātā konkursa (identifikācijas Nr. RD DMV 2018/37) piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus šī līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. Pakalpojuma sniedzējam ir pienākums rakstiski saskaņot ar Pasūtītāju papildu personāla iesaistīšanu šī līguma izpildē.
	2. Pakalpojuma sniedzējam atklātā konkursa (identifikācijas Nr. RD DMV 2018/37) piedāvājumā norādītā personāla nomaiņa pieļaujama tikai šī līguma noteikumos norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai šī līguma noteikumos norādītajos gadījumos un gadījumos, kad piedāvātais personāls neatbilst atklātā konkursa (identifikācijas Nr. RD DMV 2018/37) dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
	3. Pakalpojuma sniedzējam atklātā konkursa (identifikācijas Nr. RD DMV 2018/37) piedāvājumā norādītā apakšuzņēmēja nomaiņa pieļaujama tikai šī līguma noteikumos norādītajā kārtībā un gadījumos.
	4. Pasūtītājs nepiekrīt Pakalpojuma sniedzēja atklātā konkursa (identifikācijas Nr. RD DMV 2018/37) piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
		1. piedāvātais apakšuzņēmējs neatbilst atklātā konkursa (identifikācijas Nr. RD DMV 2018/37) dokumentos apakšuzņēmējiem izvirzītajām prasībām;
		2. tiek nomainīts apakšuzņēmējs, uz kura iespējām atklātā konkursā (identifikācijas Nr. RD DMV 2018/37) izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un atklātā konkursa (identifikācijas Nr. RD DMV 2018/37) dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu atklātā konkursa (identifikācijas Nr. RD DMV 2018/37) Pakalpojuma sniedzējs atsaucies, apliecinot savu atbilstību atklātā konkursā (identifikācijas Nr. RD DMV 2018/37) noteiktajām prasībām, vai tas atbilst Publisko iepirkumu likuma 42. panta pirmajā vai otrajā daļā (atbilstoši pasūtītāja norādītajam paziņojumā par līgumu vai iepirkuma procedūras dokumentos) minētajiem pretendentu izslēgšanas gadījumiem;
		3. piedāvātais apakšuzņēmējs, kura sniedzamo pakalpojumu vērtība ir vismaz 10 procenti no kopējās iepirkuma līguma vērtības, atbilst Publisko iepirkumu likuma 42. panta pirmajā vai otrajā daļā (atbilstoši pasūtītāja norādītajam paziņojumā par līgumu vai iepirkuma procedūras dokumentos) minētajiem pretendentu izslēgšanas gadījumiem;
		4. apakšuzņēmēja maiņas rezultātā tiktu izdarīti tādi grozījumi Pakalpojuma sniedzēja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši atklātā konkursa (identifikācijas Nr. RD DMV 2018/37) dokumentos noteiktajiem piedāvājuma izvērtēšanas kritērijiem.
	5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši atklātā konkursa (identifikācijas Nr. RD DMV 2018/37) dokumentos noteiktajiem piedāvājuma izvērtēšanas kritērijiem.
	6. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus. Publisko iepirkumu likuma 42. panta trešajā daļā minētos termiņus skaita no dienas, kad lūgums par apakšuzņēmēja nomaiņu rakstiski iesniegts Pasūtītājam.
	7. Pasūtītājs pieņem lēmumu atļaut vai atteikt atklātā konkursa (identifikācijas Nr. RD DMV 2018/37) izraudzītā Pakalpojuma sniedzēja apakšuzņēmēju nomaiņu vai jaunu apakšuzņēmēju iesaistīšanu šī līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saistībā ar Pakalpojuma sniedzēja apakšuzņēmēju nomaiņu.
5. **Nepārvarama vara**
	1. Puses tiek atbrīvotas no atbildības par šī līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēju rakstura apstākļu rezultātā, kuru darbība sākusies pēc šī līguma noslēgšanas un kurus nevarēja iepriekš ne paredzēt ne novērst. Pie nepārvaramas varas vai ārkārtējas situācijas pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšanā un šādu normatīvo aktu stāšanās spēkā.
	2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama līguma saistību izpilde. Pēc otras Puses pieprasījuma, šādam ziņojumam jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
6. **Vispārīgie noteikumi**
	1. Šis līgums ir saistošs Pušu administratoriem, darbiniekiem un juridiskajiem tiesību pārņēmējiem.
	2. Visi pielikumi, papildinājumi un grozījumi šim līgumam stājas spēkā tikai tad, ja tie noformēti rakstiski un tos parakstījušas abas šī līguma Puses vai to pilnvarotās personas.
	3. Visus jautājumus, kas nav atrunāti šajā līgumā, Puses risina, savstarpēji vienojoties, ievērojot spēkā esošo Latvijas Republikas normatīvu aktu prasības.
	4. Pušu strīdi tiek izskatīti savstarpēji vienojoties, bet, ja vienošanās netiek panākta – tiesā Latvijas Republikas spēkā esošajos normatīvajos aktos noteiktajā kārtībā.
	5. Pušu rekvizītu, juridiskās adreses vai kādas citas informācijas, kas var ietekmēt šajā līgumā paredzēto saistību izpildi, izmaiņu gadījumā attiecīgai Pusei 3 (trīs) darba dienu laikā rakstveidā jāpaziņo otrai Pusei par notikušām izmaiņām.
	6. Informācijas apmaiņa starp Pusēm notiek rakstveidā. Nekādas mutiskas vienošanās vai pieprasījumi netiks uzskatīti par saistošiem nevienai no Pusēm.
	7. Ja rakstveida informāciju sūta pa pastu, uzskatāms, ka informācija adresātam paziņota septītajā dienā pēc tās nodošanas pastā. Šaubu gadījumā Pusei, kura sūta informāciju, jāpierāda, kad sūtījums nodots pastā. Ja adresāts apgalvo, ka viņš pastā nodoto informāciju nav saņēmis, viņam šis apgalvojums jāpamato, minot ticamus iemeslus.
	8. Šis līgums un tā pielikumi sastādīti latviešu valodā uz **\_\_\_\_ (\_\_\_\_\_**) lapām **2 (divos**) eksemplāros, no kuriem viens glabājas pie Pakalpojuma sniedzēja, viens - pie Pasūtītāja, un abiem eksemplāriem ir vienāds juridisks spēks.
7. **Citi noteikumi**
	1. Pasūtītāja pilnvarotā persona šī līguma izpildei ir Rīgas domes Mājokļu un vides departamenta Vides pārvaldes Vides objektu apsaimniekošanas nodaļas vadītājs Rihards Šenbergs, tālrunis: 67016756, mobilais tālrunis: 22023046, e-pasta adrese: rihards.senbergs@riga.lv.
	2. Pakalpojuma sniedzējs par atbildīgo šī līguma saistību izpildes organizēšanai un nodrošināšanai norīko \_\_\_\_\_\_\_\_\_\_\_\_\_ pārstāvi **\_\_\_\_\_\_\_\_\_\_\_\_\_**, tālrunis: \_\_\_\_\_\_\_\_\_, fakss: \_\_\_\_\_\_\_\_\_\_\_, e-pasta adrese: \_\_\_\_\_\_\_\_\_\_\_\_\_\_\_\_\_\_.
	3. Pušu pārstāvji ir atbildīgi par Puses saistību izpildes nodrošināšanu, tai skaitā, par ik mēneša atskaišu, iesniegšanu un parakstīšanu atbilstoši šī līguma prasībām, savlaicīgu rēķinu un Preču pavadzīmju-rēķinu iesniegšanu, pieņemšanu, apstiprināšanu un nodošanu apmaksai.
8. **Pušu rekvizīti un paraksti**

|  |  |
| --- | --- |
| *PASŪTĪTĀJS* | *PAKALPOJUMA SNIEDZĒJS* |
| **Rīgas domes Mājokļu un vides departaments**Brīvības ielā 49/53, Rīga, LV-1010Tālrunis: 67012451; fakss: 67012471e-pasts: dmv@riga.lv **Norēķinu rekvizīti:** Rīgas pilsētas pašvaldībaAdrese: Rātslaukums 1, Rīga, LV-1050NMR kods: 90011524360PVN reģ.Nr.: LV90011524360RD iestāde: *Mājokļu un vides departaments*RD iestādes adrese: *Brīvības iela 49/53, Rīga,* *LV-1010*RD iestādes kods: *209*Konta Nr. LV73 NDEA 0023 3000 0510 0Luminor Bank AS Kods: NDEALV2X Direktors \_\_\_\_\_\_\_\_\_\_\_\_\_\_\_\_\_\_\_\_\_\_  A.Aļeksejenkoz.v.2018.gada \_\_\_\_\_.\_\_\_\_\_\_\_\_\_\_\_\_\_\_\_\_ |  |

1. Informāciju par to, kā ieinteresētais piegādātājs var reģistrēties par Nolikuma saņēmēju sk. <https://www.eis.gov.lv/EIS/Publications/PublicationView.aspx?PublicationId=883> [↑](#footnote-ref-1)
2. Saskaņā ar Eiropas Komisijas (EK) regulas Nr.800/2008 1. Pielikuma definīciju Mikrouzņēmumu, mazo un vidējo uzņēmumu kategorijā ietilpst uzņēmumi, kam ir mazāk nekā 250 darbinieku un kuru gada apgrozījums nepārsniedz 50 miljonus euro, un/vai gada bilance kopumā nepārsniedz 43 miljonus euro. [↑](#footnote-ref-2)